**Optisesti hiottujen suojalasien hankinta Silmäasemalta**

**Suojalasien hankintaprosessi**

1. Työntekijä on yhteydessä esimieheen lähetteen saamiseksi
2. Esimies täyttää lähetteen (työntekijän nimi, suojausluokka, tarvittavat tiedot laskutusta varten ja lähetteen antajan allekirjoitus)
3. Työntekijä varaa tarvittaessa ajan Silmäasemalle optikon näöntutkimukseen suojalasihankintaa varten. Ajan voi varata numerosta 010-190200 tai netistä osoitteesta [www.silmaasema.fi](http://www.silmaasema.fi)
4. Jos työntekijä on käynyt näöntutkimuksessa 6 kk:n sisällä, voidaan lasit valmistaa olemassa olevilla tiedoilla.
5. Optikko tekee suojalasinäöntutkimuksen ja määrittää voimakkuudet tarvittaville työskentelyetäisyyksille. Optikolle on hyvä kertoa tarkasti työtehtävistä ja etäisyyksistä oikean linssityypin valintaa varten.
6. Jos optikko toteaa tutkimuksessaan, että tarvitaan jatkotutkimusta silmälääkärillä ennen lasivoimakkuuden määritystä (esim. epäily silmäsairaudesta), työntekijä ohjataan omaan työterveyshuoltoonsa.
7. Kun silmälasivoimakkuudet ovat selvillä, valitaan kehysvalikoimasta parhaiten istuva ja suojaava kehys huomioiden henkilön työtehtävät, kasvojen muoto, lasivoimakkuudet ja muut käytössä olevat suojaimet (esim. kypärä, kuulosuojain). Suositellaan ensisijaisesti kiinteillä sivusuojilla varustettuja malleja.
8. Lasit tilataan.
9. Kun valmiit lasit ovat saapuneet, ilmoitetaan työntekijälle sovitulla tavalla (puhelin, tekstiviesti tms.)
10. Työntekijä tulee noutamaan lasit myymälästä. Lasien toimivuus testataan, kehykset säädetään ja niiden käyttö / hoito ohjeistetaan työntekijälle. Lasien mukana annetaan kirjalliset hoito-ohjeet.
11. Työnantajalle lähetetään lasku sovitulla tavalla.
12. Suojalasit ovat työnantajan omaisuutta. Työntekijä on velvollinen huolehtimaan lasien päivittäisestä huollosta ja puhdistuksesta sekä ilmoittamaan niihin tulleista vioista ja puutteista.
13. Silmäaseman suojalaseilla on sadan (100) päivän tyytyväisyystakuu. Valmistus ja materiaalitakuu on kaksi (2) vuotta. Takuu ei kata käytöstä aiheutuvia kulumia tai varaosien vaihtotarpeita.

**Yritys saa jäsenedut kun työntekijä kertoo, että yritys kuuluu**

**LVI-Tekniset Urakoitsijat Lvi-Tu Ry:n jäsenyrityksiin.**

Lisätietoja: Silmäaseman Työnäköpalvelut [tyonakopalvelut@silmaasema.fi](mailto:tyonakopalvelut@silmaasema.fi)